Nordjyllands Trafikselskab melder om forsinkelser og omkørsler for busserne i Nordjylland.

Snefygninger og glatte veje medfører stadig forsinkelser og omkørsler for busserne i Nordjylland. Især i Vendsyssel og i den østlige del af Himmerland er der store problemer for busserne. Mange biveje er kun åbne i et spor og er meget glatte. Det medfører forsinkelser særligt på lokalruterne i områderne. Nordjyllands Trafikselskab vurderer dog, at bustrafikken afhængigt af vejret blive tæt på normaliseret i løbet af dagen. Hos DSB meldes der ikke om forsinkelser.